A cocullada ye un paixaro de 17 centimetros de lonchitut, que pesa entre 37 y 49 gramos. Se pareix a-saber-lo a la suya parient l'aloda, con a qual a sobén comparte habitat y costumbres, por lo qual muita chent as confunde. Manimenos, o cuerpo d'a cocullada ye más robusto y no pareix tan grácil como l'aloda, y a cresta de plumas que pueden alzar, alto d'a cabeza, ye más larga y vistable en ista especie, sin que deixe de veyer-se nian quan ye baixada.